CELEX: C2006/326/97
Language: lv
Date: 2006-12-30 00:00:00
Title: Lieta C-467/06: Lūgums sniegt prejudiciālu nolēmumu — izteikts ar Tribunale civile di Genova (Itālija) 2006. gada 21. novembra rīkojumu — Consel Gi. Emme Srl pret Sistema Logistico dell'Arco Ligure e Alessandrino Srl (SLALA)

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/48
            
         Lūgums sniegt prejudiciālu nolēmumu — izteikts ar Tribunale civile di Genova (Itālija) 2006. gada 21. novembra rīkojumu — Consel Gi. Emme Srl pret Sistema Logistico dell'Arco Ligure e Alessandrino Srl (SLALA)
   
   (Lieta C-467/06)
   (2006/C 326/97)
   Tiesvedības valoda — itāļu
   Iesniedzējtiesa
   Tribunale civile di Genova
   Lietas dalībnieki pamata procesā
   
      Prasītāja: Consel Gi. Emme Srl
   
   
      Atbildētāja: Sistema Logistico dell'Arco Ligure e Alessandrino Srl (SLALA)
   
   Prejudiciālie jautājumi
   
               1)
            
            
               Vai Kopienu tiesības (it īpaši atsaucoties uz Līguma 43. un 49.,82., 86. un 87. pantu) liedz dalībvalstij uzticēt publiskos pakalpojumus un publisko infrastruktūru pārvaldīšanu, balstoties uz tādiem valsts tiesību noteikumiem, kuriem ir analogs raksturs, kāds ir ieviests ar 2006. gada 3. oktobra Dekrēta-likuma Nr. 262 12. pantu, privāttiesību uzņēmumiem (šajā gadījumā s.p.a. ANAS), kas vienlaicīgi regulē un uzrauga attiecīgo tirgu (analogu tam, ko attiecīgā tiesību norma ir uzticējusi ANAS s.p.a) un ir spējīgi noteikt koncesijas līguma, kas pastāv starp valsti un šīs iestādes, kurai ir piešķirti šie uzdevumi, konkurentiem, saturu, gaitu un iespējamo izbeigšanos?
            
         
               2)
            
            
               Vai tiesību noteikums (tāds tiesību noteikums, ko Itālija ir noteikusi 2006. gada 3. oktobra Dekrēta-likuma Nr. 262 12. pantā), kas integrē vai būtībā groza (it īpaši aizvietojot tos ar vienotu vienošanos, pieņemot administratīvu aktu) jau esošas līguma vienošanās, tādējādi būtiski izmainot līgumsaistību līdzsvaru, ir saderīgs ar Kopienu tiesisko regulējumu (saistībā ar pašu Kopienu tiesisko regulējumu vai vismaz saistībā ar tiesībām, kuras ir nozīmīgas Kopienai attiecībā uz brīvību veikt uzņēmējdarbību, ņemot vērā Eiropas Kopienu Tiesas judikatūru šajā sakarā)?